24PES-188

EH Bildu Nafarroa talde parlamentarioko Adolfo Araiz Flamariquek honako galdera hauek aurkezten dizkio Legebiltzarreko Mahaiari, izapidetu ditzan eta idatziz erantzun dakizkion:

1. “Erorien Monumentua” izenez ezagutzen den Iruñean eraiki zen multzo arkitektonikoa interes kulturaleko ondasun gisa deklaratuta al dago Nafarroako Kultur Ondareari buruzko 14/2005 Foru Legeak adierazten duen moduan?
2. Ondasun higiezin inbentariatu gisa deklaratuta al dago foru-lege horrek adierazten duen moduan?
3. Iruñeko Udal Planaren babes-katalogoan 2. graduan (barneko espazioa, kripta eta estalkia) eta 3. graduan (albo-arkuteriak) jasota dagoenez, 14/2005 Foru Legearen 22. eta 24. artikuluetan aurreikusitako babes-araubidea bakarrik aplika al dakioke, garrantzi lokaleko ondasunak izanik?
4. Garrantzi lokaleko ondasuntzat jotzen denez, nahikoa al litzateke Iruñeko Udalak Udal Planaren Babes Katalogoan sartzeari uztea, garrantzi lokaleko ondasun izendapen hori galtzeko, baita edozein babes-maila ere, eta, beraz, haren gainean libreki jardun ahal izateko?
5. Garrantzi lokaleko ondasunaren deklarazioa azkentzeko beharrezkoa al da Vianako Printzearen txostena, Iruñeko Udalak hura Udal Planaren babes-katalogotik ateratzeaz gain?
6. Iruñeko Udalak multzo arkitektoniko hori aipatu katalogotik kanpo utziko balu, Kulturaren arloan eskumena duen Departamentuaren txostenak zein zentzu izanen luke: Udalaren borondatea errespetatuta garrantzi lokaleko ondasunaren izaera azkentzearen aldekoa ala horren aurkakoa?

Iruñean, 2024ko apirilaren 11n

Foru parlamentaria: Adolfo Araiz Flamarique